Καθορισμός κατευθύνσεων του ενιαίου πτυχίου του Τμήματος Εκπαιδευτικής και Κοινωνικής Πολιτικής του Πανεπιστημίου Μακεδονίας Οικονομικών και Κοινωνικών Επιστημών. Το ενιαίο πτυχίο που χορηγεί το Τμήμα Εκπαιδευτικής και Κοινωνικής Πολιτικής του Πανεπιστημίου Μακεδονίας Οικονομικών και Κοινωνικών Επιστημών, σύμφωνα με το άρθρο 3 παρ. 1 του Π.Δ. 267/93 (Α 114), προσδιορίζεται από τρεις (3) κατευθύνσεις, ήτοι:. Κατεύθυνση της Συνεχούς Εκπαίδευσης Κατεύθυνση της Εκπαίδευσης Ατόμων με Ειδικές Ανάγκες Κατεύθυνση των Εφαρμοσμένων Σύγχρονων Γλωσσών Το εξάμηνο έναρξης λειτουργίας των κατευθύνσεων, τα μαθήματα κάθε κατεύθυνσης καθώς και η προθεσμία εντός της οποίας υποβάλλεται η δήλωση προτίμησης των φοιτητών, ορίζονται με απόφαση της Γενικής Συνέλευσης του Τμήματος. Σε περίπτωση που δεν υποβληθεί δήλωση αποφασίζει σχετικά η Γενική Συνέλευση. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος Διατάγματος.